امجد ثاقب

ڈاکٹر امجد ثاقب ایک پاکستانی سماجی کاروباری، انسانی ہمدرد، مصنف اور سابق (سی ایس ایس) سرکاری ملازم ہیں۔ انھوں نے اخوت فاؤنڈیشن کی بنیاد رکھی جو صفر شرح سود پر مائکرو فنانس کریڈٹ پروگرام چلاتی ہے۔ یہ تنظیم غریب خاندانوں کو اپنا روزگار شروع کرنے کے لیے مالی اعانت فراہم کرتی ہے۔ امجد ثاقب سماجی بھلائی، غربت کے خاتمے، مائیکرو فنانس اور تعلیم کے فروغ کے لیے اپنے کام کی وجہ سے جانے جاتے ہیں۔ وہ اخوت کا سفر، کامیاب لوگ اور مولو موصلی سمیت متعدد کتابوں کے مصنف ہیں اور ساتھ ہی روزنامہ جنگ، نوائے وقت اور روزنامہ جناح جیسے متعدد پاکستان کے اخبارات میں کالم لکھتے رہے ہیں۔ وہ متعدد قومی اور بین الاقوامی اعزازات کے حامل ہیں جن میں ستارۂ امتیاز پاکستان کا تیسرا اعلیٰ سول ایوارڈ بھی شامل ہے۔

 عوامی اور صحافتی تاثر 
اخوت فاؤنڈیشن کے بلا سود قرضوں کے ماڈل کو گذشتہ دہائیوں میں پاکستان کے صفِ اول کے صحافیوں اور دانشوروں کی جانب سے بھرپور پزیرائی ملی ہے۔ پاکستان کے نمایاں ترین کالم نگاروں بشمول مجیب الرحمن شامی، سہیل وڑائچ اور ہارون الرشید نے اپنے کالم "ناتمام" میں اخوت کے فلاحی کاموں کو سراہا ہے۔ اسی طرح معروف صحافی وقار سپرا نے بھی سماجی بہتری کے لیے ان کے طریقہ کار کی تعریف کی ہے۔

 عالمی سطح پر بحث 
تاہم، جہاں مقامی سطح پر اس ماڈل کو سراہا گیا، وہاں بین الاقوامی مالیاتی حلقوں میں اس پر بحث بھی دیکھنے میں آئی ہے۔ بعض امریکی مالیاتی اداروں اور معاشی ماہرین نے تنظیم کے "صفر فیصد سود" (Zero Interest) کے دعوے پر تحفظات کا اظہار کیا ہے اور اس ماڈل کے پائیدار ہونے یا اس کے مخصوص مالیاتی ڈھانچے کے حوالے سے مختلف سوالات اٹھائے ہیں۔

 حوالہ جات 

 حوالہ جات 

 سوانح 
امجد ثاقب 1957ء میں پاکستان کے چھوٹے شہر کمالیہ میں پیدا ہوئے۔ انھوں نے 1982ء میں کنگ ایڈورڈ میڈیکل یونیورسٹی لاہور سے ایم بی بی ایس کیا اور جامعہ پنجاب سے پبلک ایڈمنسٹریشن (ایم پی اے) میں ماسٹر ڈگری مکمل کی۔ انھوں نے 1995ء میں امریکی یونیورسٹی واشنگٹن ڈی سی سے ایک ہیوبرٹ ایچ ہمفری فیلوشپ بھی حاصل کی۔
1985ء میں انھوں نے ڈی ایم جی میں سول سروس میں شمولیت اختیار کی اور مختلف عہدوں پر خدمات انجام دیتے رہے ہیں۔ انھوں نے 1998ء میں بطور جی ایم پنجاب رورل سپورٹ پروگرام میں کام کرنا شروع کیا اور اگلے سات سال تک وہاں خدمات انجام دیں۔ کئی سال مختلف عہدوں پر تعینات رہنے کے بعد 2003ء میں انھوں نے سول سروس سے استعفا دے دیا اور اخوت کے ساتھ عوامی فلاح و بہبود اور معاشرتی ترقی کے لیے کام کرتے رہے۔

 اخوت فاؤنڈیشن 
2001ء میں قائم کردہ اخوت فاؤنڈیشن پہلی ایسی تنظیم تھی جس نے بلا سود قرضے فراہم کرنے کا پروگرام شروع کیا تھا۔

 اعزازات 
ڈاکٹر امجد ثاقب کئی بین الاقوامی ایوارڈز جیت چکے ہیں۔
 ڈاکٹر امجد ثاقب کو ایشیا کے نوبل پرائز یعنی رامون مگسیسے ایوارڈ سے 2021 میں نوازا گیا، جس کے بعد اس وقت کے وزیر اعظم عمران خان نے بھی ان کی تعریف کی تھی

 نوبل امن انعام 2022 کے لیے یورپی ملک مالٹا کے وزیر خارجہ نے نوبیل امن انعام کے لیے ڈاکٹر امجد ثاقب کا نام غربت کے خاتمے کے لیے کوشش اور انسانیت کی خدمت پر نامزد کیا۔

 مزید دیکھیے 
 عبد الستار ایدھی
 حکیم محمد سعید

 حوالہ جات 




 بیرونی روابط 

زمرہ:1957ء کی پیدائشیں
زمرہ:بقید حیات شخصیات
زمرہ:پاکستانی انسانیت پسند
زمرہ:پاکستانی سرکاری ملازمین
زمرہ:پاکستانی سماجی کارکن
زمرہ:پاکستانی ہمدرد عوام
زمرہ:پنجابی شخصیات
زمرہ:ستارۂ امتیاز وصول کنندگان
زمرہ:فضلا جامعہ پنجاب
زمرہ:فیصل آباد کی شخصیات
زمرہ:کنگ ایڈورڈ میڈیکل یونیورسٹی کے فضلا
زمرہ:ضلع ٹوبہ ٹیک سنگھ کی شخصیات
زمرہ:ویکی ڈیٹا سے مختلف مختصر وضاحت